OzLabs/hebrew-wiki-articles huggingface dataset:
קרן שמש (שיר)

"קרן שמש" הוא שיר של בניה ברבי שיצא ב־14 ביולי 2022 כחלק מאלבומו של בניה ברבי הקרוי גם קרן שמש. נכון לדצמבר 2022 זכה הווידאו קליפ של השיר לכ-15 מיליון צפיות ביוטיוב ומעל 5 מיליון השמעות בספוטיפיי. השיר הפך גם לריקוד עם פופולרי בכוריאוגרפיה של דודו ברזילי.<ref></ref>

== רקע וכתיבה ==
את השיר כתב בניה ברבי יחד עם אבי אוחיון והם הלחינו את השיר יחד עם מתן דרור.

את השיר הפיק ניר מימון ומתן דרור ועיבד מתן דרור, ניר מימון ובניה ברבי

== הצלחה מסחרית ==
באוגוסט 2023, חברת ספוטיפיי פרסמה את נתוני ההשמעות שלה ביחס לחודשים יולי-אוגוסט, והשיר היה לשיר ה-16 המושמע ביותר בחודשים אלו בישראל.

== גרסאות כיסוי ==

ב-23 בספטמבר 2022 יצא לאור גרסת כיסוי של השיר בביצוע הזמר רביב כנר, ובהפקת אבנר טואג, גל שניידר, אורי פלומן, נדב מלמן, יובל אייזנברג וכנר.<ref></ref>

== מיקומי שיא ==

==קישורים חיצוניים==
* 
* 
* אריאל פייגלין, [https://www.inn.co.il/news/612740 עם 8 פעמים ביום בממוצע: זה השיר המושמע ביותר ברדיו בשנה החולפת], באתר ערוץ 7, 3 בספטמבר 2023

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי בניה ברבי
קטגוריה:שירי רביב כנר
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי מתן דרור
קטגוריה:שירים שהופקו על ידי מתן דרור
קטגוריה:שירים על השמש
קטגוריה:ריקודי עם בישראל: שירים
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים שהגיעו למקום הראשון בעשירייה
שיכון ובינוי אנרגיה

שיכון ובינוי אנרגיה בע"מ היא חברה ציבורית ישראלית שמניותיה נסחרות בבורסה לניירות ערך בתל אביב.
החברה נמצאת בשליטתה של קבוצת שיכון ובינוי, והיא עוסקת בעיקר בייצור חשמל מאנרגיה מתחדשת. 
החברה פועלת על מנת להרחיב את פעילותה ויכולותיה הטכנולוגיות בתחום ייצור החשמל מאנרגיה סולארית ומפעילה מתקנים לייצור חשמל בישראל ובעולם, בהם תחנות כוח סולאריות פוטוולטאיות המייצרות חשמל נקי באמצעות אנרגיית השמש, וכן מפתחת ומקימה תחנות כוח לייצור חשמל על בסיס אנרגיה סולארית (תרמו-סולארית ופוטוולטאית) ועל בסיס אנרגיה קונבנציונלית (גז טבעי), בישראל ובעולם.

==היסטוריה==
בנובמבר 2020 השלימה קבוצה המשותפת לחברת "אדלטק" ו"שיכון ובינוי אנרגיה" את רכישת תחנת הכוח רמת חובב מחברת החשמל, תמורת 4.25 מיליארד שקל.

בדצמבר 2021 זכתה קבוצה המשותפת לחברת "אדלטק" ו"שיכון ובינוי אנרגיה" במכרז לרכישת תחנת הכוח חגית מזרח, מידי חברת החשמל, תמורת 1.6 מיליארד שקל.

באוגוסט 2022 ביצעה "שיכון ובינוי אנרגיה" הנפקה ראשונה לציבור בבורסת תל אביב, לפי שווי שוק של 2.2 מיליארד שקל, וגייסה 555 מיליון שקל.

==קישורים חיצוניים==

==הערות שוליים==

קטגוריה:חברות הנסחרות בבורסה לניירות ערך בתל אביב
קטגוריה:איירפורט סיטי: חברות
וינטונוטיטאן

וינטונוטיטאן (שם מדעי: Wintonotitan; משמעות השם: "הטיטאן של וינסון ") הוא סוג של דינוזאור זאורופוד מקרונרי, אשר חי באוסטרליה במשך הקנומן שלפני 95 מיליון שנה מזמננו.

המאובנים של דינוזאור זה התגלו כבר ב-1974 בקווינסלנד, אוסטרליה בחפירות וינטון (Winton Formation) בידי החוקר קית' ווטס באדמת אבן חול (אשר הייתה קרובה לנהר קדום) שהכילה שלד כמעט שלם שככל שרידי חוליות, צלעות קצה אגן ירכיים ועצמות שוקיים וכן עצמות לא מזוהות קטנות והיה חסר גולגולת. ממצאים אלה נחשבו לשייכים לאוסטרוזאורוס. בהמשך החוקר האוסטרלי סקוט הוקנול הגדיר אותו ב-2009 בסוג חדש, הקרוי ליד העיר וינסון שליה התגלה. בסוג נכלל מין אחד - Wintonotitan wattsi, הקרוי לכבוד המגלה שלו ווטס. 

דינוזאור זה היה קרוב לטיטאנוזאורים אך לא היה זהה להם אלא פרימיטיבי יותר, קרוב יותר לאוסטרוזאורוס, לסיבירוטיטאן ולבני המשפחה איהלופיים מהקבוצה סומפוספונדילי. עקב היעדר גולגולת לא ידוע מבנה ראשו. ממבנה גופו נראה שהיה בעל גפיים קצרות יחסית, גוף בינוני וחוליות בעלות קוצים בקצוותיהם. הערכות גודלו נעות על אורך של 15 עד 16 מטרים, גובה של 3 מטרים ומשקל של 10 עד 15 טונות.

== קישורים חיצוניים ==

קטגוריה:סומפוספונדילי
קטגוריה:דינוזאורים שחיו בקרטיקון עליון באוסטרליה
קטגוריה:מאובני טקסונים שתוארו ב-2009
דיאמנטינזאורוס

דיאמנטינזאורוס (שם מדעי: Diamantinasaurus) הוא סוג של זאורופוד מקבוצת הטיטאנוזאורים, אשר התקיים באוסטרליה שלפני 95 עד 92.9 מיליון שנה מזמננו. סוג זה נקרא ב-2009 בידי החוקר סקוט הוקנול וצוותו על שם נהר דיאמנטינה שבאוסטרליה הדרומית, שלצידו התגלו המאובנים שלו עם הסיומת היוונית "זאורוס" - לטאה. הסוג מכיל מין בודד - Diamantinasaurus matildae, הקרוי על שם השיר האוסטרלי "Waltzing Matilda". לצידו התגלו שרידיו של התרופוד הטורף אוסטרלונטור. הוא נחשב לזאורופוד הראשון שהתגלה באוסטרליה מזה 75 שנה.

הדיאמנטינזאורוס היה בעל גפיים חזקות וקצרות, ראש וצוואר קטנים יחסית וצלעות חזקות וחלולות. ביחס לזאורופוד היה קטן אך עדיין הגיע לאורך 15 עד 16 מטרים ולמשקל של 15 עד 20 טונות. ייתכן שהיה מכוסה באוסטאודרם לגופו אך ישנה מחלוקת על כך.

חוקרים רבים רואים בדיאמנטינזאורוס קרוב של הסלטזאוריים מאמריקה הדרומית שהיו בעלי מבנה גוף דומה, שאולי דמה לאופיסטוקוליקאודיה. חוקרים אחרים לעומת זאת רואים בו קרוב של הנמגטוזאוריים וכיום משייכים אותו לקבוצת הדיאמנטינזאוריה.

== קישורים חיצוניים ==

<gallery>
Diamantinasaurus skeletals.png|שלד משוחזר
Diamantinasaurus pelvis.png
Diamantinasaurus.png|איור אפשרי
Diamantinasaurus Silhouette.png|צללית אפשרית
</gallery>

קטגוריה:טיטאנוזאוריה
קטגוריה:דינוזאורים שחיו בקרטיקון עליון באוסטרליה
סוואנזאורוס

סוואנזאורוס (שם מדעי: Savannasaurus; מילולית: מטאינו: "zavana" - סוואנה ומלטינית: "saurus" - לטאה / זוחל, כלומר: "לטאת סוואנה") הוא סוג של זאורופוד טיטאנוזאור מהקבוצה דיאמנטינזאוריה, אשר התקיים באוסטרליה של סוף הקרטיקון לפני 93.9 מיליון שנה מזמננו. הסוג התגלה בקווינסלנד ונקרא ב-2016 בידי סטיבן פורופט ועמיתיו, על שם סבכי הסוואנה בהם התגלה. הוא הכיל מין בודד - Savannasaurus elliottorum, היוע מדגימה יחידה.

==מאפיינים==
סוג זה היה דומה לקרובו הדיאמנטינזאורוס שהתגלה לצידו ולפי מספר חוקרים גם שויך לסוגו. לצידם התגלה גם התרופוד הטורף אוסטרלונטור, אשר מספר שרידים מעידים שניזון מזאורופוד זה.

הסוואנזאורוס היה טיטאנוזאור בינוני בעל מבנה חוליות וגוף שהזכיר את בני הקבוצה ליתוסטרוטיה. הוא הגיע לאורך ממוצע של 15 מטרים ולמשקל ממוצע של 20 טונות. היו לו ירכיים רחבות ברוחב של מעל מטר ביניהם, מה שעזר לבעליהם לחלק את משקלו בצורה שוויונית והקל על הגפיים לשאת את משקלו. מספר חוקרים אף סוברים שהתאמות אלה עזרו לבעליהם לחצות מישורי הצפה של קרקעות ביצות בהם חי.

== קישורים חיצוניים ==

קטגוריה:טיטאנוזאוריה
קטגוריה:דינוזאורים שחיו בקרטיקון עליון באוסטרליה
מיקי בערביה

מיקי בערביה (באנגלית: Mickey in Arabia) הוא סרט הנפשה קצר אמריקאי משנת 1932 שהופק על ידי וולט דיסני הפקות והופץ על ידי סרטי קולומביה. זוהי ההפצה האחרונה של סרט בסדרת הסרטים של מיקי מאוס על ידי חברת סרטי קולומביה. זהו הסרט ה-43 בסדרת "מיקי מאוס" שיצא לאקרנים והשביעי באותה השנה.<ref></ref> תאריך הפצתו נחשב ל-18 ביולי 1932, אך לפחות מקור אחד מציין את 11 ביולי כתאריך ההפצה.<ref>Maltin, Leonard. Of Mice and Magic: a History of American Animated Cartoons. Von Hoffmann Press, Inc., 1980, p. 346.</ref>

== עלילה ==
מיקי ומיני רוכבים על גבו של גמל דו-דבשתי דרך המדבר הערבי ומגיעים לעיירה תוססת. כשהם נכנסים פנימה, זוג העכברים מצלמים כמה צילומים משעשעים בזמן שהגמל השובב שלהם לוגם את התוכן של חבית בירה. כשמיני מאוס נסוגה אחורנית עם המצלמה ממיקי, שעושה פוזה לתמונה, סולטאן (המוצג בדמות של אויבו של מיקי, פיט) חוטף אותה מעבר החומה.

מיקי יוצא למרדף, אבל הגמל השיכור שלו בקושי מועיל; כשהוא מגלה את ארמון הסולטאן, העכבר מטפס על הקיר ונכנס דרך החלון, שם הוא מוצא מיני צורחת נאבקת בנבל מוכה האהבה בהרמון. מנתק את אחיזתו של הסולטאן, מיקי הופך למטרה של קליעי הסולטאן. הוא מחביא את מיני בעציץ, וגובר, במקרה, על אנשיו החמושים של הסולטאן.

מיקי נרדף (תוך כדי אחיזה מאוזנת של העציץ בידיו) על ידי הסולטאן עצמו, החוצה לחלון, במעלה המדרגות הלולייניות המובילות לגג הארמון, משם לבניין הבא, שם הוא מפיל את העציץ, ומצליח להציל רק את מיני מהנפילה מקצה הבניין, שממנו הוא מחליק בגלל לבנה רופפת.

מיני ומיקי נופלים לתוך סככת בד: הסולטאן הזועם, שעדיין במרדף, מזנק מאותו הקצה, מאלץ את מיקי לקפל את הסככה, מה שהופך את נפילתו של הסולטאן לפחות נעימה במידה ניכרת. מיקי מקפל שוב את הסככה כשאנשי הסולטאן משליכים את חניותיהם, והאחרונות עושות את דרכן אל הסולטאן הקבור באדמה בחוסר אונים. הסולטן נמלט, בכאב רב, אל המרחק. מיקי קורא לגמל שלו, ויחד עם מיני, רוכב בשמחה.

== דמויות ומדבבים ==
* מיקי מאוס – וולט דיסני
* מיני מאוס – מרסלייט גארנר
* פיט – פינטו קולביג

== קישורים חיצוניים ==

== הערות שוליים ==

קטגוריה:סרטים קצרים של דיסני
יחסי סין – סנט קיטס ונוויס

יחסי סין–סנט קיטס ונוויס הם היחסים שבין הרפובליקה העממית של סין ושל סנט קיטס ונוויס. בין שתי המדינות לא מתקיימים יחסים דיפלומטיים רשמיים נכון לשנת 2022. 

== סקירה כללית ==
סנט קיטס ונוויס כוננה יחסים דיפלומטיים עם הרפובליקה של סין מאז 1983 ושמרה עליהם עד היום. על פי הנתונים הסטטיסטיים של המינהל הכללי של המכס של סין, בשנת 2017, נפח הסחר הדו-צדדי בין סין לסנט קיטס ונוויס היה 9.4 מיליון דולר, מתוכם הייצוא של סין היה 8.7 מיליון דולר והיבוא היה 0.7 מיליון דולר, צמיחה שנתית של 102.1%, 106.7% ו-58.2% בהתאמה לשנים שקדמו לה.

== נציגויות דיפלומטיות ==
* הרפובליקה העממית של סין אינה מיוצגת בסנט קיטס ונוויס, הן בדרג השגרירות והן בדרג הקונסולרי. הרפובליקה העממית של סין מעניקה שירותים קונסולריים לאזרחי סנט קיטס ונוויס דרך השגרירות שהיא מחזיקה בסנט ג'ונס, אנטיגואה וברבודה.
* סנט קיטס ונוויס אינה מיוצגת ברפובליקה העממית של סין, הן בדרג השגרירות והן בדרג הקונסולרי.

== קישורים חיצוניים ==

== הערות שוליים ==
יחסי סין – סנט וינסנט והגרנדינים

יחסי סין–סנט וינסנט והגרנדינים הם היחסים שבין הרפובליקה העממית של סין ושל סנט וינסנט והגרנדינים. בין שתי המדינות לא מתקיימים יחסים דיפלומטיים רשמיים נכון לשנת 2022. 

== סקירה כללית ==
סנט וינסנט והגרנדינים כוננה יחסים דיפלומטיים עם הרפובליקה של סין מאז 1983 ושמרה עליהם עד היום. בשנת 2016, היקף הסחר הדו-צדדי היה בשווי 42.236 מיליון דולר, מתוכם סין ייצאה בשווי 41.794 מיליון דולר וייבאה בשווי 442,000 דולר, גידול משנה לשנה של 140.8%, 139.1% ו-606.8% בהתאמה.

== נציגויות דיפלומטיות ==
* הרפובליקה העממית של סין אינה מיוצגת בסנט וינסנט והגרנדינים, הן בדרג השגרירות והן בדרג הקונסולרי. הרפובליקה העממית של סין מעניקה שירותים קונסולריים לאזרחי סנט וינסנט והגרנדינים דרך השגרירות שהיא מחזיקה בברידג'טאון, ברבדוס.
* סנט וינסנט והגרנדינים אינה מיוצגת ברפובליקה העממית של סין, הן בדרג השגרירות והן בדרג הקונסולרי.

== הערות שוליים ==
רק כלבים

רק כלבים (באנגלית: Just Dogs) הוא סרט הנפשה קצר אמריקאי מסדרת הסרטים "סימפוניות טיפשיות", אשר בוים על ידי ברט ג'ילט. זה סימן את הופעת הסולו הראשונה של פלוטו.<ref name=grob></ref>

== עלילה ==
הסרט נפתח בקבוצת כלבים במכלאת כלבים, מייללים את "שיר האסיר" של ורנון דלהרט.<ref name=grob/>

חברו לכלוב של פלוטו במכלאה פורץ החוצה ומשחרר גם את כל שאר הכלבים. בפארק, הכלב שעזר לפלוטו קודם לכן ממשיך לעקוב אחריו מקרוב מדי לטעמו של פלוטו, עד שהוא חופר עצם ענקית ונותן אותה לפלוטו (שלא רוצה במיוחד לחלוק). אבל עד מהרה כל שאר הכלבים שנמלטו רודפים אחרי העצם.

== מדבבים ==
* פלוטו: פינטו קולוויג
* פופי: לא ידוע

== מדיה ביתית ==
הסרט הופץ ב-4 בדצמבר 2001, באוצרות וולט דיסני: עוד סימפוניות טיפשיות, כרך ב'.<ref></ref>

== קישורים חיצוניים ==

== הערות שוליים ==

קטגוריה:סימפוניות טיפשיות
קטגוריה:סרטי שחור-לבן אמריקאיים
קטגוריה:סרטים על כלבים
Doja

Doja הוא שיר שנכתב ובוצע על ידי הראפר והפזמונאי הבריטי סנטרל סי. השיר יצא לאור כסינגל ב-21 ביולי 2022, והופק על ידי לי-טק ו-וואי-ג'יי. הוא הפך לוויראלי בטיקטוק והוא נקרא על שם הזמרת והראפרית האמריקאית דוג'ה קאט.

השיר הגיע בשיאו למקום השני במצעד הסינגלים הבריטי.<ref name="Fader"></ref>

==רקע וכתיבה==
"Doja" קיבל תשומת לב ויראלית בטיקטוק בעקבות האזכורים הליריים לראפרית האמריקאית דוג'ה קאט והשורה שחוזרת על עצמה, "How can I be homophobic? My bitch is gay" ("איך אני יכול להיות הומופוב? הכלבה שלי לסבית"). השיר דוגם את המלודיה משירה של הראפרית האמריקאית איב, "Let Me Blow Ya Mind" משנת 2001.

==קבלה ביקורתית==
דייוויד רנשאו מ-The Fader תיאר את התחושה של הרצועה כ"יותר טקסית מאשר נצלנית", מה ש"(בערך) מציל את השיר מהתרסקות לתוך שטח התקפי". רנשאו סבר שהשיר נוגע ב"נימות הומואירוטיות של תרבות הכנופיות", אף על פי שטען כי סנטרל סי לא חוקר את ה"תצפיות" הללו מעבר לאזכורים בלבד וכי הוא "השיג את מטרתו המפורשת לתפוס כמה שיותר גלגלי עין".<ref name="Fader"/>

==וידאו קליפ==
הווידאו קליפ לשיר יצא לצד צאת הסינגל. הוא בוים על ידי קול בנט.<ref></ref>

==מיקומי שיא==

==נתוני מכירות==
{| class="wikitable sortable"
!מקום
!תארים
!מכירות
|-
! צרפת (SNEP)
| זהב
| 100,000
|-
! ניו זילנד (RMNZ)
| זהב
| 15,000
|-
! פורטוגל (AFP)
| זהב
| 5,000
|-
! הממלכה המאוחדת (BPI)
| כסף
| 200,000
|-
!אוסטרליה (ARIA)<ref></ref>
|פלטינה 2×
|140,000
|}

==קישורים חיצוניים==

==הערות שוליים==

קטגוריה:שירי 2022
קטגוריה:סינגלים מ-2022
קטגוריה:שירים באנגלית
קטגוריה:וידאו קליפים שבוימו על ידי קול בנט
קטגוריה:שירי להט"ב
קטגוריה:שירים על מוזיקאים
קטגוריה:מוזיקה: תופעות אינטרנט
קטגוריה:שירי היפ הופ
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בניו זילנד
קטגוריה:שירי פלטינה כפולה באוסטרליה
קטגוריה:סינגלים בהוצאת וורנר רקורדס
אוונסבורו

אוונסבורו (באנגלית: Owensboro) היא העיר הרביעית בגודלה בקנטקי שבארצות הברית עם כ־60,183 תושבים (ו־116,506 במטרופולין כולו). אוונסבורו ממוקמת כ־ דרום-מערבית ללואיוויל.

== היסטוריה ==
ישנן עדויות על התיישבות אינדיאנית באזור אוונסבורו מלפני כ-12,000 שנים. האינדיאנים האחרונים עזבו את האזור עוד לפני סוף המאה ה-18. האדם האירופי הראשון שהתיישב באוונסבורו היה ויליאם סמית'רס בשנת 1797. ההתיישבות הרשמית הוקמה ב-1817, ונקראה Owensborough. ב-1893 קוצר השם לזה הנוכחי.<ref name="history"></ref>

ב-14 באוגוסט 1936 התרחשה במרכז אוונסבורו התלייה הציבורית האחרונה בארצות הברית. גבר אפרו-אמריקאי בן 26, רייני בת'ה, הורשע באונס ורצח של לישה אדוארדס בת ה-70. זאת כאשר רק 37 ימים חלפו בין הפשע להוצאה להורג.<ref></ref> עוד לפני שבת'ה מת, הקהל כבר התחיל לקרוע את בגדיו ואפילו את גופתו בשביל מזכרות. כתוצאה מהמבוכה, העצרת הכללית של קנטקי ביטלה את ההוצאות הפומביות להורג.<ref></ref>

בסוף מלחמת העולם השנייה העיר צמחה במהירות והוקמו בה מפעלים ותשתיות רבות.

== דמוגרפיה ==

לפי מפקד האוכלוסין של ארצות הברית משנת 2010, היו באוונסבורו 58,083 נפשות ב-23,380 משקי בית. בממוצע כל משק בית הכיל 2.29 נפשות וגודל המשפחה הממוצע היה 2.91 נפשות במשפחה. צפיפות האוכלוסין היא כמעט 1,200 נפש לקילומטר רבוע. על כל 100 נשים, היו 87.6 גברים. על כל 100 נשים בנות 18 ומעלה, היו 82.6 גברים.

ההכנסה החציונית למשק בית באוונסבורו היא 37,289 דולר, לעומת ההכנסה החציונית למשפחה שהיא 41,333 דולר. לגברים הייתה הכנסה חציונית של 33,429 דולר לעומת 21,457 דולר לנשים. ההכנסה הממוצעת לנפש בעיר היא 21,183 דולר. כ-12.2% מהמשפחות ו-18.4% מהתושבים היו מתחת לקו העוני, כולל 20.9% מאלו מתחת לגיל 18 ו-12.4% מבני 65 ומעלה.

ההרכב הגזעי של אוונסבורו היה:
* 87.5% לבנים
* 7.3% אפרו-אמריקאים
* 0.9% אסייתים
* 0.1% אינדיאנים
* 0.01% ילידי האוקיינוס השקט
* 0.55% מגזעים אחרים
* 2.5% משני גזעים או יותר

היספנים מכל גזע היו 3.2% מהאוכלוסייה.

הגיל החציוני הוא 37 שנים, ואילו ההרכב הגילי הכללי הוא:
* 23.7% – 0–18
* 9.8% – 18–24
* 27.4% – 25–44
* 22.4% – 45–64
* 16.3% - 65+

== ערים תאומות ==
* 

== קישורים חיצוניים ==

* 
* 

== הערות שוליים ==

קטגוריה:קנטקי: ערים
קטגוריה:יישובים שהוקמו ב-1797
נויאברסק

נויאברסק (ברוסית: Ноя́брьск) היא העיר השנייה בגודלה במחוז האוטונומי ימאלו-ננץ שברוסיה. העיר ממוקמת באמצע שדות הנפט המערביים בסיביר, על מסילת הרכבת בין הערים טיומן ונובי אורנגוי, כ- מצפון לסורגוט. בשנת 2010 התגוררו בעיר כ-110,620 תושבים, מה שהופך את נויאברסק לעיר ה-144 בגודלה ברוסיה.

כלכלת נויאברסק מבוססת על ייצור פחמימנים. גזפרום נפט, אחת מהחברות הגדולות ברוסיה, פועלת באזור העיר.

== היסטוריה ==
ההיסטוריה של נויאברסק מתחילה עם תחילת קידוחי הנפט באזור בשנת 1975. בשנתיים שלאחר מכן הוקמה התייקבות של ממש שאף חוברה למסילת הרכבת האזורית. ההתיישבות הוכרזה כעיר ב-28 באפריל 1982.<ref>Charter of the Municipal Formation of the City of Noyabrsk, adopted on January 1, 2006</ref>

נויאברסק הייתה עיירה צעירה וסגורה חלקית בתקופת ברית המועצות, שאוכלסה בעיקר על ידי עובדים מקצועיים. מאפיינים אלו הגנו עליה מבחינה מסוימת מפני פשע. לאחר התפרקות ברית המועצות בתחילת שנות ה-90 התפתחו עסקי הסמים הבלתי חוקיים ואלו משכו גורמים פליליים מאזורים אחרים ברוסיה.

== דמוגרפיה ==
<div style="width:70%;">
{| class="wikitable"
|+ align="center" | שינויים באוכלוסייה
| align="center" | שנה
! 1982
! 1986
! 1989
! 1996
! 2002
! 2004
! 2006
! 2010
|-
| align="center" | מספר תושבים
| 25,100
| 68,000
| 85,880
| 95,500
| 96,440
| 98,400
| 108,500
| 110,620
|}
* גרף גידול האוכלוסייה:
<timeline>
ImageSize=width:390 height:200
PlotArea=left:60 right:10 top:10 bottom:20
TimeAxis=orientation:horizontal
AlignBars=justify
Colors=
 id:gray1 value:gray(0.9)
DateFormat=yyyy
Period=from:1977 till:2010
ScaleMajor=unit:year increment:10 start:1980
PlotData=
 bar:150000 color:gray1 width:1
 from:start till:end
 bar:100000 color:gray1
 from:start till:end
 bar:50000 color:gray1
 from:start till:end
 bar:0 color:gray1
LineData =
 layer:front
 points:(60,22)(108,48) color:blue width:1
 points:(108,48)(138,82) color:blue width:1
 points:(138,82)(176,117) color:blue width:1
 points:(176,117)(283,130) color:blue width:1
 points:(283,130)(302,129) color:blue width:1
 points:(302,129)(312,137) color:blue width:1
</timeline></div>

== ערים תאומות ==
* 

== קישורים חיצוניים ==

== הערות שוליים ==

קטגוריה:יישובים שהוקמו ב-1977
קטגוריה:ימאלו-ננץ: ערים
פרחים ועצים

פרחים ועצים (באנגלית: Flowers And Trees) הוא סרט הנפשה קצר אמריקאי משנת 1932. הסרט הופק על ידי וולט דיסני, בוים על ידי ברט גילט והופץ על ידי חברת יונייטד ארטיסטס. זה היה הסרט הראשון שיצא מסחרית והופק בתהליך צבע מלא של שלוש רצועות בשיטת טכניקולור, לאחר מספר שנים של סרטי טכניקולור בשני צבעים. הסרט זכה להצלחה מסחרית וביקורתית, וזכה בפרס האוסקר הראשון לסרט המצויר הקצר הטוב ביותר. הוא הסרט ה-29 בסדרת "סימפוניות טיפשיות".

בשנת 2021, הסרט נבחר לשימור בארכיון הסרטים הלאומי של ארצות הברית על ידי ספריית הקונגרס בשל היותו "משמעותי מבחינה תרבותית, היסטורית או אסתטית".<ref></ref>

== עלילה ==
במהלך האביב הפרחים, הפטריות והעצים עושים את הכושר שלהם. כמה עצים מנגנים מנגינה, משתמשים בגפנים למיתרי נבל ומקהלת רובינים. מאבק פורץ בין עץ חלול למראה צרעה לעץ צעיר ובריא יותר על תשומת הלב של עץ נקבה. העץ הצעיר יוצא מנצח, אבל העץ החלול מחזיר לו אש. הצמחים ובעלי החיים מנסים לכבות או להתחמק מהשריפה. על ידי ניקור חורים בעננים והורדת גשם ולבסוף מצליחות הציפורים לכבות את האש, אף על פי שהעץ החלול גווע בלהבות לאחר שנקלע אליהן בעצמו. לאחר מכן, העץ הצעיר מציע נישואים לעץ הנקבה, עם זחל המשמש כטבעת, והם מתחבקים כשמאחוריהם נוצרת קשת בענן ב-12 צבעים.

== הפקה ==
במאי 1932 הושלמה מצלמת הטכניקולור של שלושת הרצועות הראשונות.<ref name="Kalmus"></ref> הרברט קלמוס רצה לבדוק את זה בתחום האנימציה, לתת לחברה זמן לבנות מספיק מצלמות כדי להציע את כל תעשיית הסרטים, אבל לא הצליח למצוא אנימטורים מעוניינים. לבסוף, וולט דיסני הסכים לנסות את זה כניסוי על פרחים ועצים,<ref name="Kalmus" /> שכבר היה בהפקה בשחור-לבן, והורה לחדש את הסרט בצבע. האנימציה הצבעונית גרמה להפקה לחרוג מהתקציב, מה שעלול היה להרוס את דיסני מבחינה כלכלית, אבל הסרט הוכיח כל כך שהרווחים פיצו על חריגות התקציב.

== השפעה ==
כתוצאה מהצלחתו של הסרט, כל הסרטים העתידיים של "סימפוניות טיפשיות" הופקו בטכניקולור של שלוש רצועות. החידוש הנוסף של הצבע עזר להגביר את התשואות המאכזבות של הסדרה בעבר. סדרת הסרטים המצוירת האחרת של דיסני, סרטי מיקי מאוס, נחשבו מוצלחים מספיק כדי לא להזדקק לתוספת של צבע, ונשארו בשחור-לבן עד ל"קונצרט הלהקה" (1935).

החוזה הבלעדי של דיסני עם טכניקולור היה אמור להיות בתוקף עד סוף 1935, לפיכך, דיסני אילץ מפיקי הנפשה אחרים כמו אב אייוורקס, האנימטור הראשי לשעבר של דיסני, וחברו הקרוב, מקס פליישר, להשתמש בתהליך שני הצבעים הנחות של טכניקולור או במערכת שני צבעים מתחרה כגון בתור סינקולור.

== פרסים ==
הסרט היה סרט ההנפשה הראשון שזכה בפרס האוסקר בטקס פרסי האוסקר ה-5 בשנת 1932. הוא זכה בסרט המונפש הקצר הטוב ביותר, קטגוריה שהוצגה לראשונה באותה שנה.

== מדיה ביתית ==
הסרט הופץ ב-4 בדצמבר 2001, באוצרות וולט דיסני: סימפוניות טיפשיות - קלאסיקות מוזיקליות היסטוריות.<ref></ref>

== קישורים חיצוניים ==

== הערות שוליים ==

קטגוריה:סימפוניות טיפשיות
קטגוריה:זוכי אוסקר: הסרט המונפש הקצר הטוב
אימברי

אימברי (ביפנית: 今治市) היא עיר במחוז אהימה שבדרום יפן. נכון לשנת 2022, אוכלוסייתה מוערכת בכ-152,000 תושבים בכ-76,000 משקי בית, מה שהופך את אימברי לעיר השנייה בגודלה במחוז. שטח העיר הוא כ-468.19 קילומטרים רבועים.

מבחינה גאוגרפית, אימברי ממוקמת במרכז מחוז אהימה, מול הים הפנימי סטו. מבחינה כלכלית, אימברי נחשבת למרכז תעשייתי חשוב. נכון לשנת 1998, היו בעיר למעלה מ-200 מפעלים לייצור מגבות, המייצרים כ-60% מהמגבות המיוצרות במדינה.

== היסטוריה ==
העיירה אימברי הוקמה ב-15 בדצמבר 1889 לאור הרפורמות במערכת השלטון המקומי ביפן. העיירה התמזגה עם הכפר הייושי ב-11 בפברואר 1920 והפכה לעיר אימאברי. התיעוש התקדם במהירות בתחילת המאה ה-20, עם דגש על תעשיות הטקסטיל ובניית ספינות. העיר הופצצה שלוש פעמים בחודשים האחרונים של מלחמת העולם השנייה. הפעם הראשונה הייתה ב-24 באפריל 1945 ובה נהרגו 68 אזרחים. הפעם השנייה התרחשה ב-8 במאי ובה נהרגו 29 אזרחים (בעיקר תלמידות התיכון העירוני לבנות). הפעם השלישית הייתה הגדולה ביותר והיא התרחשה ב-5 באוגוסט. במהלכה נהרגו 454 בני אדם ו-80% ממרכז העיר נהרס. העיר שוחזרה במהירות בתקופה שלאחר המלחמה.

ב-16 בינואר 2005 אוחדו כפרים רבים אל תוך העיר.

== דמוגרפיה ==
לפי נתוני מפקד האוכלוסין היפני<ref>[https://www.citypopulation.de/php/japan-ehime.php Imabari population statistics]</ref>, אוכלוסיית אימברי נמצאת בירידה מאז שנות ה-80 של המאה ה-20:
* 1920 - 143,218 תושבים
* 1930 - 155,568 תושבים
* 1940 - 156,810 תושבים
* 1950 - 198,109 תושבים
* 1960 - 193,816 תושבים
* 1970 - 189,918 תושבים
* 1980 - 197,818 תושבים
* 1990 - 191,504 תושבים
* 2000 - 180,627 תושבים
* 2010 - 166,532 תושבים

== ממשל ==
אימברי מתנהלת באמצעות מודל ראש עיר-מועצה הכולל ראש עיר הנבחר ישירות על ידי התושבים ומועצה בת 28 נציגים. מבחינה לאומית, העיר היא חלק מהמחוז השני של אהימה בבית הנבחרים שבפרלמנט היפני.

== ערים תאומות ==
* 
* 

== קישורים חיצוניים ==

* 
* 

== הערות שוליים ==

קטגוריה:יפן: ערי חוף
קטגוריה:יפן: ערי נמל
קטגוריה:ציטוט עם תסריט בשפה זרה (יפנית)
קטגוריה:יישובים שהוקמו ב-1920
אוג'ורפטורזאורוס

אוג'ורפטורזאורוס (שם מדעי: Ojoraptorsaurus) הוא סוג של דינוזאור ממשפחת הקנגנתיים שחי באמריקה הצפונית במשך המאסטריכט, בקרטיקון שלפני 69 מיליון שנה מזמננו. סוג זה תואר למדע ב-2011 ומשמעות שמו: "לטאה שודדת של תצורת אוג'ו ". הסוג מכיל מין בודד - Ojoraptorsaurus boerei.

המאובנים הראשונים של הדינוזאור התגלו בתצורת אוג'ו שבניו מקסיקו בידי החוקרים רוברט סוליבן (Robert M. Sullivan), סטיב א. ג'נסינסקי (Steven E. Jasinski) ומארק פ. א. ואן טומי (Mark P.A. van Tomme). הממצא כולל רק שארית של אגן ירכיים ועצמות ערווה, אשר העידו שבעליהם היה תרופוד זריז מהקבוצה אובירפטורוזאוריה. 

דינוזאור זה היה אוכל כל בינוני באורך של 1.8 עד 2.1 מטרים והוא היה קרוב לאפיצ'ירוסטונוטיס (Epichirostenotes), לנומינגיה, למיקרוונאטור ולאנזו. ככל הנראה בדומה לקרוביו הוא היה מכוסה בנוצות והכיל מקור עבה כמעט חסר שיניים.

== קישורים חיצוניים ==

קטגוריה:טקסונים שתוארו בידי רוברט מ. סאליבן
קטגוריה:בעלי חיים שתוארו ב-2011
קטגוריה:קנגנתיים
קטגוריה:דינוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-2011
רמחיתיים

רָמְחִיתִיִּים (שם מדעי: Coenagrionidae) הם משפחה של שפיראים, בתת-הסדרה שפריריות. זוהי משפחת השפריריות הגדולה ביותר, עם יותר מ-1,300 מינים. למשפחת הרמחיתיים שש תת-משפחות: Agriocnemidinae, Argiinae, Coenagrioninae, Ischnurinae, Leptobasinae ו-Pseudagrioninae.

משפחה זו מכונה גם שפריריות צרות כנף (narrow-winged damselflies) או שפריריות בריכה (pond damselflies). הרמחיתיים נפוצים ברחבי העולם ומשפחה זו היא ממשפחות השפריריות הנפוצות ביותר. במשפחה זו המין הקטן ביותר מבין מין השפריריות. כיום מוכרים יותר מ-110 סוגים במשפחה זו.בישראל נפוצים מיני שפריריות רבים ממשפחה זו.

== אטימולוגיה ==
מקור השם המדעי ככל הנראה נגזר מיוונית coen שפירושו 'משותף' או 'נפוץ' ו-agrio שפירושו 'שדות' או 'בר'. השם העברי נגזר מצורתם המזכירה רומח. שמות הסוגים נקראים גם הם על שמות כלי נשק.

== מאפיינים ==
כנף עליונה של המין Coenagrion pulchellu
משפחה זו בעלת מספר מאפיינים מזהים. קטעי הבסיס של המחושים קצרים. הקטעים במחושים בעל אורך דומה. למלות הזנב מדמות עלה. בדרך כלל ורידי הכנפיים שחורות. הכנפיים צרות ושקופות או חסרות צבע. הדפס מגוונים ומנעד צבעים רחב, המינים עשויים להיות ירוקים, כחולים, צהובים, כתומים או סגולים. וריד M3 עולה קרוב יותר לנודוס (מרכז הכנף) מאשר לארקולוס (בסיס הכנף הנמצא קרוב לגוף).

בוגרים חיים במרחבים שונים ביניהם בריכות וביצות. הנקבות מטילות את ביציהן בין צמחית מים שקועה חיה או מתה, ובחלק מהמינים אפילו זוחלות מתחת למים ומטילות את ביציהן. הזחלים נמצאים בדרך כלל בפסולת או בין חומר צמחי שקוע העשוי להיות חי או מת.<ref name="Capinera2008"></ref>

== התנהגות ==
Austroagrion watsoni, נקבה
Ceriagrion coromandelianum
Coenagrion puella
חיצית אלגנטית (Ischnura elegans)
Pseudagrion rubriceps
הרחמיתיים ניזונים בעיקר מבריומאים, בכך שהם מסתוואים בצמחייה ואורבים להם. מרבית המינים במשפחה בעלי יכולת טיפוס, הם נעזרים בענפים, גבעולים או אבנים כדי לעמוד עליהם ולחפש בעיניהם אחר טרף. לאחר שהם מאתרים טרף הם מכוונים את גופם לכיוונו כדי לתפוס אותו. הם מוציאים את שפתיהם כדי ללכוד את הטרף, אוכלים אותו ומחזירים את שפתיהם חזרה לתוך הפה. הם משתמשים בלסת התחתונה כדי ללעוס את הטרף.

המינים במשפחה זו הם בעלי התנהגות טריטוריאלית והגנתית. בניו זילנד, נצפו זחלי המין Xanthocnemis zealandica מבצעים 25 תנועות גוף שונות שקושרו להגנה מטורפים, תחרות בין פרטים אחרים של אותו המין והתנהגות טריטוריאלית. ארבעה מהצעדים הבולטים היו תנוחת עמידה, הרמת חזה, למלות מופנות קדימה וקשקוש בזנב.

== בישראל ==
מהמינים הנפוצים בישראל המשתייכים למשפחה זו:
* חרבית סמוקה (Ceriagrion georgifreyi)
* שלחית זעירה (Agriocnemis sania)
* רומחית סורית (Coenagrion syriacum)
* רומחית חיננית (Coenagrion scitulum)
* דקרית אדומת עין (Erythromma viridulum)
* דקרית תכלת (Erythromma lindenii)
* חיצית ערוצים (Ischnura evansi)
* חיצית הדורה (Ischnura elegans)
* חיצית שונת-כתמים (Ischnura pumilio)
* חיצית נאות מדבר (Ischnura fountaineae)
* חיצית בריכות (Ischnura senegalensis)
* חניתית היאור (Pseudagrion torridum)
* חניתית ארץ ישראלית (Pseudagrion syriacum)

== סוגים ==
הסוגים השייכים למשפחה זו:

== קישורים חיצוניים ==

== הערות שוליים ==

קטגוריה:שפריריות
קטגוריה:בעלי חיים שתוארו ב-1890
אדריאן פון בובנברג

אדריאן פון בובנברג רכוב על סוסו (מתוך איורי [[דיאבולד שילינג המבוגר)]]
אדריאן פון בובנברג (בגרמנית: Adrian von Bubenberg; 1424 - אוגוסט 1479) היה אביר, מפקד צבאי וראש העיר של ברן בין השנים 1468-1469, 1473-1474 ו-1477–1479. בשווייץ הוא מוכר כגיבור קרב מורטן במלחמות הבורגונדיות.

== חייו ==
פון בובנברג נולד להיינריך הרביעי פון בובנברג, ראש העיר של ברן ולורד שפיץ, אותו ירש ב-1465. במהלך מסע עלייה לרגל לירושלים הוא נמשח כאביר מסדר אבירי הקבר הקדוש.

לפני ואחרי המלחמות הבורגונדיות הוא הוביל מספר משאים ומתנים בין ברן לקנטונים של הקונפדרציה השווייצרית הישנה והמעצמות הזרות - סבויה, דוכסות בורגונדיה, צרפת והאימפריה הרומית הקדושה.

הוא קיבל את מעמדו ההירואי הודות לתפקידו במצור על מורטן. הוא מונה למפקד חיל המצב של העיר באפריל 1476. שארל הראשון, דוכס בורגונדיה, צר על העיר במשך 12 יום ביוני 1476. בובנברג הצליח להחזיק את הגנות העיר עד להגעת כוחות הקונפדרציה הגיעו ב-22 ביוני 1476 והביסו את כוחותיו של שארל בקרב.

== מורשת ==
פסלו של פון בובנברג בברן
פון בובנברג נקבר קתדרלת ברן. לאור כך שהיה בחובות דרש האפיפיור סיקסטוס הרביעי שהוא ייקבר מחוץ לקתדרלה אולם הממשלה התנגדה לדרישה זו.

פון בובנברג הפך לגיבור ברומנטיקה הלאומית השווייצרית ותאור גבורתו תואר במספר ספרים. בעיר ברן הוקם פסל בדמותו והכיכר בעיר העתיקה בה הפסל הוצב נקראה על שמו.

ב-2022 זוהתה חריטה של שמו באתר קבר דוד המלך וככל הנראה נחרטה על ידו במהלך מסע עלייתו לרגל לירושלים.<ref></ref><ref></ref><ref></ref>

==קישורים חיצוניים==

* 

== הערות שוליים ==

קטגוריה:שווייץ: היסטוריה
קטגוריה:שווייצרים
קטגוריה:ילידי 1424
קטגוריה:נפטרים ב-1479
נציב (רומא העתיקה)

נציב היה תואר ברומא העתיקה של פקידים מסוימים שהיו אחראים על ענייני הכספים של פרובינקיה רומית, או של מושלים של פרובינקיות קטנות.

== תפקיד כלכלי ==
הנציב היה מנהל הכספים הראשי של פרובינקיה בתקופת הפרינקיפט (27 לפנה"ס – 284 לספירה). הנציב עבד לצד מושל הפרובינקיה אך לא היה כפוף לו, ודיווח ישירות לקיסר. המושל ניהל את המחוז מבחינה אזרחית ומשפטית והיה המפקד העליון של כל היחידות הצבאיות הפרוסות בו. הנציב, יחד עם צוותו וסוכניו, היה אחראי על ענייניו הכספיים של המחוז. תפקידיו העיקריים היו:
* גביית מיסים, במיוחד מס קרקע (tributum soli), מס שכר (tributum capitis), ומס על הובלת סחורות בכבישים ציבוריים.
* גביית דמי שכירות על קרקע השייכת לאימפריה.
* חלוקת השכר לעובדי ציבור (בעיקר אנשי צבא).

תפקיד הנציב הוחזק על ידי אדם ממעמד הפרשים, בניגוד לתפקיד המושל, שהיה שמור לחברי הסנאט. הסיבה לפיצול הסמכויות הייתה למנוע ריכוז של כוח רב מדי בידי המושל, וכן למנוע ממנו למעול בכספים ולהשתמש בהם לצרכיו.

== מושלי פרובינקיות ==
בנוסף, התואר "נציב" ניתן גם למושלים של הפרובינקיות הקיסריות הקטנות יותר אשר מונו על ידי הקיסר עצמו.

בנוסף, נציב היה התואר שניתן לפקידים שונים אחרים ברומא ובאיטליה.

לאחר אמצע המאה ה-1, כתוצאה מהשלום הרומאי, המחוזות שנשלטו בעבר על ידי פרפקטים, שהיו אנשי צבא, הועברו בהדרגה לידיהם של נציבים, שהיו בעיקרם פקידים כלכליים אזרחיים. מצרים, שנחשבה לרכושו הפרטי של הקיסר, נותרה יוצאת דופן. העברה זו יצרה בלבול מסוים בקרב חוקרים העוסקים בפונטיוס פילאטוס, מושל פרובינקיה יודיאה, שלעיתים קרובות חשבו שהוא היה נציב, עד לחפירה של "אבן פילאטוס", שהוכיחה שתוארו היה מושל.

== ראו גם ==
* משטר הקיסרות הרומית
* פרובינקיה רומית

==קישורים חיצוניים==
* 

קטגוריה:משטר ברומא העתיקה
דינאובלטור

דינאובלטור (שם מדעי: Dineobellator) הוא סוג של דינוזאור תרופוד ממשפחת הדרומזאוריים, אשר התקיים באמריקה הצפונית של המאסטריכט, לפני 67 מיליון שנה מזמננו. המאובנים שלו התגלו בניו מקסיקו בתצורות אוג'ו אלמו ב-2009 בידי החוקרים רוברט מ. סאליבן, סטיבן אי. יאסינסקי וג'יימס ניקאס (Robert M. Sullivan, Steven E. Jasinski ו-James Nikas). 

הסוג נקרא בשמו ב-2020 בידי החוקרים יאסינסקי, סאליבן ופיטר דודסון ומשמעותו: "Diné" - כינוי לבן לשבט הנאוואחו (בשפת הנאוואחו) ו-"bellator" - לוחם מלטינית. בסוג נכלל מין יחיד - Dineobellator notohesperus, שמשמעו מיוונית: "דרום-מערבי". הממצאים המאובנים שלו כללו שרידים של זרועות, חוליות, חוליית זנב ומספר עצמות גולגולת.

דרומזאור זה היה קרוב בצורתו לולוצירפטור והגיע לאורך של 2.5 עד 3 מטרים ולמשקל 25 עד 40 ק"ג. מבנה הגפיים התאים למרוצה מהירה אחרי טרף וייתכן שיכל לפנות במהירות בעזרת זנבו תוך ריצה כמו ברדלס. מבנה הגפיים מכיל סימנים לכך שהיה מכוסה בנוצות. מספר ממצאים

הוא התקיים במשך הקרטיקון העליון שלפני 67 מיליון שנה, קרוב להכחדת הקרטיקון סביב ביצות ויערות שהיו קרובים לים הפנימי המערבי. ככל הנראה היה צייד זריז של דינוזאורים אחרים קטנים יותר שרדף אחריהם בקבוצות.

==קישורים חיצוניים==

<gallery>
Dineobellator Sergey Krasovskiy.png
Dineobellator.jpg
Dineobellator diagnostic bones.png
</gallery>

קטגוריה:טקסונים שתוארו בידי ארטור יאסינסקי
קטגוריה:בעלי חיים שתוארו ב-2020
קטגוריה:דרומאוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-2020
אטלס רוחות

אטלס רוחות הוא אטלס המכיל מידע על מהירות הרוח וכיוון הרוח באזורים שונים. מידע זה כולל מפות, אך גם סדרות עתיות ונתוני שכיחות (סטטיסטיקה).

אטלס רוחות משמש בעת קבלת החלטה על מיקום מתאים לחוות רוח. הנתונים הנדרשים עוסקים במהירות הרוח בגבהים שבטווח 30–100 מטר במשך תקופה של 10–20 שנים. 

אטלס רוחות ראשון, שפורסם ב-1989, הוא אטלס הרוחות האירופי (European Wind Atlas). רוסיה פרסמה אטלס רוחות בשנת 2000, ומצרים - בשנת 2006.
מפה עולמית של מהירות רוח ממוצעת בגובה 50 מטר, בעשור 1983–1993

==קישורים חיצוניים==

* [https://ims.gov.il/he/node/282 אטלס רוחות ישראל], השירות המטאורולוגי הישראלי
* [https://www.wind-energy-the-facts.org/wind-atlases.html Wind Atlases], Wind Energy
* [https://www.wasp.dk/wind-atlas Welcome to our wind atlas section]

קטגוריה:אטלסים
קטגוריה:רוחות
דגל סאוטה

ספרד (באמצע) והאיחוד האירופי בארמון האספה של סאוטה]]
דגל סאוטה (בספרדית: Bandera de Ceuta) הוא דגל העיר האוטונומית הספרדית סאוטה, המורכב מג'ירוני שחור ולבן עם מגן במרכזו המכיל את סמל העיר.

שדה הג'ירוני זהה לזה של דגל ליסבון, כדי להנציח את העובדה שהדגל הזה הונף לראשונה בסאוטה על ידי הפורטוגזים כאשר הם כבשו את העיר ב-1415.<ref name="News1973"></ref> העיר הייתה חלק מהאימפריה הפורטוגזית עד תום האיחוד האיברי ב-1640, ולאחר מכן החליטה להישאר בשלטון האימפריה הספרדית.<ref name="Drinkwater1786"></ref> לכן, סמל העיר המופיע בדגל כמעט זהה לזה של פורטוגל, וכולל את שבע טירות הזהב בתוך הגבול האדום ואת חמשת המגנים עם עיגולי ארז'ן.<ref name="McMurdo1889"></ref>

== ראו גם==
* סאוטה
* סמל סאוטה
* גלריית דגלי ספרד

== קישורים חיצוניים ==

* 

== הערות שוליים ==

קטגוריה:סאוטה
סאוטה
יחסי ונואטו–לוב

יחסי ונואטו–לוב הם היחסים הדיפלומטיים בין ונואטו ללוב.

== היסטוריה ==
המדינות כוננו יחסים דיפלומטיים רשמיים ב־1986. מטרותיה של ונואטו בכך היו להשיג גישה ליחסים כלכליים נוחים עם מדינה מרכזית מייצרת נפט, ולחזק את יחסיה עם המדינות הבלתי המזדהות ביצירת יחסים עם מדינה בולטת שאין לה קשרים חזקים עם הגוש המערבי. מדיניות החוץ של ונואטו בשנות ה-80, תחת ראש הממשלה וולטר ליני , התבססה על סירוב להתקשרות עם כל אחד מהגושים בהקשר של המלחמה הקרה, והבדיל אותו מכל מדינה אחרת באוקיאניה, המקושרות עם המערב.<ref name="huffer">Huffer, Elise, Grands hommes et petites îles: La politique extérieure de Fidji, de Tonga et du Vanuatu, Paris: Orstom, 1993, , pp.272–282</ref> מגזין "טיים" תיאר את הסיבות של לוב לכינון היחסים עם ונואטו כ"לא ברורות", והציע שהיא רצתה פשוט "להרגיז את ארצות הברית וצרפת".<ref name="time">[https://web.archive.org/web/20101022231539/http://www.time.com/time/magazine/article/0,9171,964515,00.html "Diplomacy Washing Libya Out of Their Hair"], Time, June 1, 1987</ref> יחסיה של ונואטו עם צרפת וגם עם ארצות הברית היו מתוחים באותה תקופה.

ונואטו גינתה את הפצצת לוב על ידי ארצות הברית ב־1986. ליני כתב לשליט לוב מועמר קדאפי כדי להביע את תנחומיו, בעיקר על מותה לכאורה של בתו של קדאפי, ועל חרדתו מכך ש"חייהם של חפים מפשע נלקחו על ידי פצצות של מעצמה". הפוליטיקאי ומזכ"ל מפלגתו של ליני, ברק סופה הוסיף: "האמריקאים טעו, הם התנהגו כטרוריסטים ותוקפנים". הוא הוסיף כי "ה־CIA מעורב בכל מיני פעילויות דומות. למשל, בניקרגואה, האמריקאים תומכים בטרוריסטים (כוונתו לכוחות הקונטראס)."

ב־1987, כמה מבני "ני־ונואטו" קיבלו "אימונים ביטחוניים" בלוב לבקשת ממשלתם, מה שעורר דאגה מצד ממשלתו של בוב הוק באוסטרליה. אוסטרליה גם הביעה אי־נוחות על פתיחתה האפשרית של שגרירות לוב בוונואטו.<ref>[https://www.nytimes.com/1987/05/20/world/australia-ousts-libyan-diplomats-libya-s-moves-incite-fear.html "AUSTRALIA OUSTS LIBYAN DIPLOMATS; Libya's Moves Incite Fear"], New York Times, May 20, 1987</ref>

בעוד ראש הממשלה וולטר ליני ומזכ"ל המפלגה שלו ברק סופה הגנו על החלטתם לתקשר עם לוב, שר החוץ סלה מוליסה התנגד לכך בתוקף. התנגדותם של כמה בכירים בממשלה גרמה להחלטה הסופית של ליני "לדחות ללא הגבלת זמן" את הפתיחה הצפויה של שגרירות לוב בפורט וילה, בירת ונואטו.

ליני איבד את תפקידו כראש הממשלה ב־1991, וממשיכי דרכו לא פעלו כדי לשמור על היחסים עם לוב, שלאחר מכן כמעט ופסקו.<ref>Miles, William F.S., Bridging Mental Boundaries in a Postcolonial Microcosm: Identity and Development in Vanuatu, Honolulu: University of Hawaii Press, 1998, , pp.25-6</ref>

בספטמבר 2011, ונואטו הייתה אחת מ־114 מדינות שהצביעו בעד הענקת מושב לוב באו"ם למועצת המעבר הלאומית לאחר הדחתו של מועמר קדאפי מהשלטון במלחמת האזרחים ב־2011.<ref>[https://www.un.org/News/Press/docs/2011/ga11137.doc.htm "After Much Wrangling, General Assembly Seats National Transitional Council of Libya as Country’s Representative for Sixty-Sixth Session"], United Nations, September 16, 2011</ref> עם זאת, ונואטו לא מכירה בכך שהמועצה היא הגוף המייצג של לוב.

== הערות שוליים ==
נברן ברנט

נברן ברנט (שם מדעי: Lasiopodomys brandtii) הוא מין של נברן מתת-משפחת הארוויקוליים שבמשפחת האוגריים החי בצפון אסיה לאורך ערבות עשב ושיחיות בסין, מונגוליה ורוסיה.

==מאפיינים==
הנברן מגיע לאורך של 15 ס"מ, בעל זנב באורך 3.5 ס"מ ומגיע למשקל ממוצע של 55 עד 84 גרם. הנברן בעל אוזניים קצרות ועגולות, כפות רגליים ושעירות מאוד וזנב חום ושעיר. שאר הגוף בעל גוון אפור בהיר חולי, המתאים להסוואה.

הנברן חי בטבע לאורך צפון סין בחביי, ג'ילין ובמונגוליה הפנימית, בערבות מונגוליה ובעבר הבאיקל, הסמוך לימת באיקל שברוסיה. הנברן מצוי לרוב בערבות יבשות וקרירות, אך לעיתים נמצא סמוך לגדות אגמים וגדות נהרות. תפוצתו בטבע רחבה והוא בעל מצב שימור "ללא חשש" לפי הרשימה האדומה של IUCN.

הנברן מצוי לרוב מתחת לאדמה במחילות המוניות המונות חברים רבים החיים בהרמוניה. המושבה מתרבה כל שנה כשכל נקבה ממליטה עד 7 גורים. לעיתים הנברנים מתפרצים בכמות גבוהה ומגיחים לפני האדמה, שם הם מתפזרים ומאיימים על הצמחייה סביבם. רבים מהם גם נטרפים בידי טורפים כמו עופות דורסים, חתול פאלאס, שועלים וסמוריים כמו סמור הערבה. התפרצויות שלהם קורות מדי שנה בערבות מונגוליה ומאיימות על החקלאות באזור.

==קישורים חיצוניים==

==הערות שוליים==

קטגוריה:אוגריים
קטגוריה:רוסיה: יונקים
בתוך אדם אחד

בתוך אדם אחד הוא רומן משנת 2012 מאת הסופר האמריקאי ג'ון אירווינג, הרומן ה-13 שלו מאז 1968. הספר יצא לאור ב-8 במאי 2012 בהוצאת סיימון אנד שוסטר, והוא עוסק בהתבגרותו של גבר ביסקסואל ובהתמודדותו עם זהותו המינית.<ref></ref>

הספר תורגם לעברית על ידי ניצן לפידות ויצא לאור ב-2012 בהוצאת מודן.

== תקציר ==
הספר מסופר על ידי הדמות המרכזית בספר - בילי, שהוא סופר דו מיני, מבוגר אשר משחזר את ימי נעוריו. סיפורו של בילי מתמשך לאורך תקופות זמן מרובות, ומראה אותו בתחילה כנער מאוהב ב"אנשים הלא נכונים", ולאחר מכן את התבגרותו.<ref></ref>

== רקע ==
אירווינג הגה את הרעיון לכתוב ספר על דמות דו-מינית תוך שהוא חושב "מה היה אם" הוא היה כזה, אירווינג ציין שהנושא של דו-מיניות מוכר לו מתהליך ההתבגרות שלו עצמו.<ref name="Economist"></ref> אירווינג הוסיף שהכיר מקרוב את נושא מגפת האיידס בשנות ה-80 ושהוא וכמה מבני משפחה של גברים הומוסקסואלים גילו את הנטייה המינית של הגברים האלה רק בגלל שאובחנו כנשאים של המחלה ולבסוף אף מתו ממנה,<ref name="Economist" /> מה שהביא אותו לכתוב על כך בספר.

אירווינג הצהיר שלמרות שלקח לו שבע עד שמונה שנים לכתוב את הספר, הוא הרגיש שתהליך הכתיבה בפועל של הרומן היה מהיר יחסית וזאת בשל חוויותיו בניו יורק, ולא היה צריך לעשות כל כך הרבה מחקר.<ref></ref>

== נושאים ==
הספר עוסק בנושאים כמו הומוסקסואליות, ביסקסואליות ואיידס.<ref></ref> אלמנטים נוספים המוזכרים בספר נוגעים לטרנסג'נדריות ולתהליכי ההתעוררות המינית והתקבלותה בציבור.<ref></ref>

== ביקורת ==
הביקורת של הספר הייתה מעורבת אך בעיקר חיובית.<ref></ref> הביקורות הרווחות על הספר התרכזו בשימוש בדמותו של בילי כדרך לדיון בנושאים וסוגיות שונות, כך למשל בביקורת של הטלגרף.<ref></ref><ref></ref>

ואניטי פייר (המהדורה החדשה) נכתב כי זהו, "ספרו הנועז ביותר של אירווינג... מזה עשור", מגזין טיים כתב כי "(אירווינג) מצליח לכתוב ספרים שגם זוכים לשבחי הביקורת וגם אהובים על כל הקוראים", אחרים ביקרו את הספר ואמרו כי הספר משתפר לקראת סופו, אחרים התלוננו שגם בספר זה אירווינג ממחזר את עצמו ומעלה את אותם נושאים, ואף מגלה אובססיביות למיניות אך בכל זאת שיבחו את הספר.

המבקר של The A.V. Club שיבח את הספר כבעל מספר נקודות חוזק כמו מסקנות הרומן, אך גם הביע ביקורת על הספר.<ref></ref> השבחים לרומן התרכזו גם בהומור של הספר ובדמותו של בילי. <ref></ref>

הספר היה שותף לזכייה עם הספר "My Awesome Place: The Autobiography of Cheryl B" של שריל בורק בקטגוריית הספרות הדו-מינית בפרס למדא לספרות לשנת 2013.

== קישורים חיצוניים ==
* 
* [http://john-irving.com/in-one-person-by-john-irving/ הספר] באתר המחבר הרשמי
* 
* 
* 

== הערות שוליים ==

קטגוריה:רומנים העוסקים בטרנסג'נדריות וטרנסקסואליות
קטגוריה:ספרים זוכי פרס למדא לספרות
קטגוריה:רומנים המתרחשים בניו יורק
קטגוריה:ספרות להט"ב
קטגוריה:ספרי ג'ון אירווינג
חוסר עכבות

בפסיכולוגיה, חוסר עכבות (באנגלית: Disinhibition) מתייחס לחוסר שליטה המתבטא בהתעלמות ממוסכמות חברתיות, אימפולסיביות, התפרצויות אגרסיביות והערכת סיכונים לקויה.<ref name=":0" /><ref></ref> חוסר בעכבות משפיע על היבטים מוטוריים, התנהגותיים, אינסטינקטיביים, רגשיים, ותפיסתיים. חוסר עכבות הוא סימפטום שכיח שמופיע לאחר פגיעה מוחית, או גידול מוחי, במיוחד באונה המצחית וקליפת המוח הקדם-מצחית הגחונית-אמצעית.<ref name=":0"></ref><ref name=":1"></ref>

התופעה יכולה לכלול ליקוי קוגניטיבי המתבטא בקצב עיבוד מידע, קשב, זיכרון, גמישות מחשבתית ופתרון בעיות.<ref name=":1" /> התופעה גם מאפיינת את "שינויי האישיות" שנראים לעיתים קרובות אצל אנשים שעברו פגיעה מוחית בעקבות טראומה. האינהיביציה חשובה לתפקוד התקין של המוח, המערכת המוטורית והמערכת הסנסורית. כמו כן, היכולת להפעיל עכבות התנהגותיות, היא תנאי חיוני לתכנון יעיל ולדחייה של תגובות אימפולסיביות.<ref name=":0" /><ref name=":1" />

אירוע המלמד אותנו על הקשר הרב בין האונה המצחית של המוח והתנהגות הוא המקרה של פיניאס גייג'. לאחר התאונה שעבר גייג' הוא תואר על ידי הרופא שלו כ"עקשן, טרחן, ועם זאת גחמני, הפכפך, מתנדנד, אשר בתככנותו רוקם תוכניות רבות לעתיד אשר ננטשות עוד טרם שסיים לתכנן ... ילד ביכולותיו השכלית, אך עם התשוקות החייתיות של גבר חזק".

== מאפיינים ==
=== הערכת סיכונים לקויה ===
עלייה באימפולסיביות ונטילת סיכונים או שניהם נראים לעיתים קרובות אצל אנשים עם גידול מוחי, או נזק באונה המצחית.<ref name=":2"></ref> לאדם אימפולסיבי ללא בעיות בעכבה לא יהיה כל קושי להימנע מתגובה אם הוא מודע לכך שתוביל לתוצאות שאין הוא מעוניין בהן. לעומת זאת, אנשים עם הערכת סיכונים לקויה כתוצאה מחוסר עכבות, יכולים להכיר בהשלכות אך לא ישקלו אותן; הם יקפצו על ההזדמנות הראשונה לזכות בסיפוק גם כאשר הסיכוי לקבל את אותו סיפוק הוא קלוש. התנהגותם מונעת על ידי תפיסת תועלת קצרת-טווח, ללא יכולת להתייחס לתוצאות השליליות ארוכות-הטווח.<ref name=":2" /> מסיבה זאת לעיתים נאמר כי אדם חסר עכבות הוא אדם ש"עיוור לגבי העתיד לבוא".

=== השפעה על התפקוד ===
אינהיביציה מאפשרת לאדם לדכא תגובות עצמיותיות ולהתנגד לגירויים לא רלוונטיים. בהתאם לכך, האינהיביציה תורמת לכישורי הישרדות הכוללים את היכולת של האדם להתאים את מעשיו בסביבה משתנה באופן מסתגל. אומנם יכולת זו חשובה במיוחד כאשר מתרחש אסון טבע, אך היא משפיעה רבות גם על איכות החיים של האדם במצבי שגרה. זאת משום שבכל מצב פעולות מסוימות יכולות להועיל ואחרות להזיק. האינהיביציה מאפשרת להימנע מתגובות פוגעניות או להפסיק אותן לאחר שהחלו.

למידת הימנעות מתבססת על מנגנון זה. היא מתרחשת כאשר חזרתיות רבה על התנהגות מסוימת אינה מניבה את התוצאות הרצויות ואף מחמירה את המצב. כך נמנע בזבוז נוסף של משאבים בפעולה חסרת תועלת. האינהיביציה מאפשרת לאדם גם לפתח יכולת של דחיית סיפוקים, אשר מאפשרת לו לוותר על תגמולים מיידיים לצורך הגשמת מטרות ארוכות טווח.

== ראו גם ==
* אינהיביציה
* אפקט הדיס-אינהיבציה המקוון
* פסיכופתיה
* תעוזה

== הערות שוליים ==

קטגוריה:פסיכולוגיה קוגניטיבית
המצור על שגרירות גרמניה המערבית בסטוקהולם

השגרירות הגרמנית בסטוקהולם
המצור על שגרירות גרמניה המערבית בסטוקהולם אירע ב־24 באפריל 1975, כשקבוצת חמושים שהשתייכו לסיעת הצבא האדום השתלטה על שגרירות גרמניה המערבית בסטוקהולם, שוודיה. הקבוצה הוציאה להורג חלק מבני הערובה, ואיימו לרצוח את השאר אם לא ישוחררו חברי הארגון הכלואים בגרמניה המערבית. האירוע הסתיים כאשר אחד הטרוריסטים פוצץ בטעות את מטעני ה-TNT שהטרוריסטים החזיקו במקום. שניים מהטרוריסטים מתו, והשאר נפצעו קשה.

==מהלך האירועים==
ב-24 באפריל 1975 נכנסו שישה אנשים חמושים לשגרירות גרמניה המערבית בסטוקהולם. חברי הקבוצה היו: קרל היינץ דלו, זיגפריד האוזנר, אנה-אליס קראבה, ברנהרד רסנר, לוץ טאופר ואולריך וסל. חברי הקבוצה השתייכו לסיעת הצבא האדום, וכינו את עצמם "קומנדו הולגר מיינס", על שמו של הולגר מיינס – איש סיעת הצבא האדום שמת במהלך שביתת רעב בכלא ויטליך ב-9 בנובמבר 1974. חברי הקבוצה כבשו במהירות את השגרירות ולקחו בשבי 13 פקידים כולל השגריר היינץ דיטריך סטוקר.

משטרת שוודיה כיתרה במהירות את מתחם השגרירות. הטרוריסטים הזהירו את השוטרים השוודים לסגת, אחרת יוציאו להורג את בני הערובה. השוודים סירבו להתרחק, והטרוריסטים ירו למוות בנספח הצבאי אנדראס פון מירבאך. החוטפים דרשו לשחרר את כל חברי סיעת הצבא האדום הכלואים בגרמניה, ואיימו שאם המשטרה השוודית תנסה לפרוץ לבניין, הם יפוצצו אותו באמצעות 15 ק"ג TNT. קנצלר גרמניה הלמוט שמידט הודיע שהוא מסרב לנהל משא ומתן עם החוטפים, ובתגובה רצחו הטרוריסטים את הנספח הכלכלי של השגרירות. הם הודיעו כי יוציאו להורג בן ערובה אחד בכל שעה עד שייענו דרישותיהם.

הכוחות המיוחדים של משטרת שוודיה החליטו לנסות להסתער על הבניין למרות הסיכון, אולם עוד בטרם הספיקו לעשות זאת, נשמעה סדרה של פיצוצים. התברר שהטרוריסט אולריך וסל הפיל בטעות רימון יד ליד חומרי הנפץ וגרם בכך לפיצוץ של רוב המבנה. וסל מת במקום, ושאר בני הערובה והטרוריסטים נכוו קשות.

שרת העבודה השוודית אנה-גרטה לייון החליטה להסגיר את שאר הטרוריסטים לגרמניה המערבית עוד באותו היום. אחד מהם, זיגפריד האוזנר, מת מפצעיו בכלא שטמהיים. בעקבות כך, קיבלה לייון איומים רבים על חייה, בין היתר מצד קבוצת טרוריסטים שכינתה את עצמה "קומנדו זיגפריד האוזנר". בשל האיומים שירות הביטחון השוודי - הסאפ"ו, החל לאבטח את לייון באופן קבוע. במאי 1977, קבוצת טרוריסטים שהונהגה בידי נורברט קרוכר ניסתה לחטוף את לייון. הניסיון סוכל בידי המאבטחים שלה.

המצור על השגרירות חשף רשת שלמה של אנשי סיעת הצבא האדום שפעלה בשוודיה ובדנמרק, וכ-20 איש נעצרו בימים שלאחר מכן. הועלו השערות שאנשי הארגון עומדים אף מאחורי רצח אולוף פלמה ב-1986.

==הערות שוליים==

קטגוריה:פשע בשוודיה
קטגוריה:סטוקהולם: היסטוריה
קטגוריה:פיגועי טרור באירופה
קטגוריה:סיעת הצבא האדום: פיגועים
קטגוריה:חטיפות
קטגוריה:מתקפות נגד נציגויות דיפלומטיות
קטגוריה:1975 בשוודיה
קטגוריה:פעולות טרור ב-1975
פרוספקט פרמוהי

פרוספקט פרמוהי (באוקראינית: Проспект Перемоги) היא שדרה ברובע שבצ'נקובסקי, סולומיאנסקי וסביאטושינסקי של העיר קייב. אחד הכבישים המהירים הארוכים בעיר (11.5 ק"מ).

== אתרים ==
* משרד החינוך והמדע של אוקראינה 
* משרד התשתיות של אוקראינה 
* גן החיות של קייב 
* המכון הפוליטכני של קייב 
* אולפן הסרטים ע"שּ דובז'נקו 
* האוניברסיטה הכלכלית הלאומית של קייב ע"ש ואדים הטמן 

==ראו גם==
* כיכר הניצחון

==קישורים חיצוניים==

פרמוהי
נואה לה גרוס

נואה לה גרוס (באנגלית: Noah Le Gros; נולד ב-19 באוקטובר 1999) הוא שחקן קולנוע וטלוויזיה אמריקאי.

==ביוגרפיה==
לה גרוס נולד באיידהו פולס, איידהו לשחקן ג'יימס לה גרוס ולשחקנית והצלמת קריסטינה לוג'יה, בתו של השחקן רוברט לוג'יה.

==קריירה==
הופעתו הראשונה לה גרוס הייתה בסרט הקולנוע "זאבים" משנת 2016. באותה שנה שיחק בתפקיד חוזר בסדרת הטלוויזיה מבית היותר של נטפליקס, "גט-דאון".

בשנת 2019 שיחק בסרט האימה, "Depraved", בתפקיד ראשי בסרט "The Beach House" ולצד ניקולס קייג' בסרט הקולנוע, "ראשוני" . באותה שנה הופיע בפרק בסדרה "Breckman Rodeo".

בשנת 2022 החל לשחק בתפקיד חוזר בסדרת הטלוויזיה "1883".

==פילמוגרפיה==
{| class="wikitable"
|+ קולנוע וטלוויזיה
|-
! שנה !! כותרת !! תפקיד !! הערות
|-
| 2016 || זאבים || אוליבר ||
|-
| 2017 || Cecile on the Phone || ג'ד || סרט קצר
|-
| 2016–2017 || גט-דאון || ת'ור || תפקיד חוזר
|-
| 2019 || Depraved || אדם ||
|-
| 2019 || ראשוני || ג'ואי קראבר ||
|-
| 2019 || The Beach House || רנדל || תפקיד ראשי
|-
|2019
|Breckman Rodeo
|בראנט
|
|-
|2022
|1883
|קולטון
|תפקיד חוזר
|-
|2023
|The Old Way
|ג'יימס מקליסטר
|סרט
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1999
רובה קלעים

רובה קלעים (בראשי תיבות: DMR; באנגלית: Designated Marksman Rifle) הוא רובה שנועד לשמש כנשק לקליעה עבור קלע סער, מקצוע של לוחם בחיל הרגלים ובכוחות מיוחדים המהווה גשר בין הרובאי הרגיל לצלף הייעודי. הרובה צריך להיות אמין, מדויק, יעיל לטווח של עד 600 מטרים ובעל קצב אש מהיר, ולכן מבוסס לרוב על רובה חצי-אוטומטי. רובי הקלעים מחולקים לרוב לשני סוגים:
# רובה סער מדויק: רובה קלעים המבוסס על רובה סער שנבחר עקב דיוקו וכולל תוספות כגון כוונת טלסקופית ודורגל. הוא לרוב בקליבר של רובי סער, במדינות המערב - 5.56x45 מ"מ נאט"ו. רובה זה מאפשר הן קליעה מדויקת והן לוחמת חי"ר רגילה. רובי סער רבים כוללים גרסת קלעים, בהם רובה M16, רובה M4, התבור STAR-21, המיקרו-תבור X95, ה-G28 של הקלר וקוך ו-FN SCAR-H סימן 20.
# רובה צלפים חצי-אוטומטי: רובה קלעים המבוסס על רובה צלפים חצי-אוטומטי, הוא לרוב בקליבר של רובה צלפים ולא של רובה סער, במדינות המערב - 7.62x51 מ"מ נאט"ו. יתרונו הוא דיוק וטווח, והוא משמש גם צלפי סער. דוגמאות: SR-25 ובארט REC10 האמריקאיים, SVD דרגונוב הסובייטי וערד 7 DMR הישראלי.

<gallery widths="200">
קובץ:M4-latrun-exhibition-1.jpg|רובה M4A1 קלעים של צה"ל בקליבר 5.56 מ"מ
File:M14 DMR.jpg|רובה קלעים M14 DMR המבוסס על רובה M14 בקליבר 7.62 מ"מ
קובץ:SR-25 pic02.jpg|רובה SR-25 של צה"ל בקליבר 7.62 מ"מ, משמש הן כנשק קלעים והן כנשק צלפים
Combater G27 noBG.png|רובה הקלר וקוך HK417 בקליבר 7.62 מ"מ
</gallery>

==קישורים חיצוניים==

קטגוריה:רובים
Monotonía

"Monotonía" (בעברית: "מוֹנוֹטוֹנִיוּת") הוא סינגל שהוקלט על ידי הזמרת-יוצרת הקולומביאנית שאקירה, ביחד עם הזמר-יוצר הפוארטו ריקני אוזונה.<ref name=":0"></ref> הוא יצא לאור ב-19 באוקטובר 2022, על ידי חברות התקליטים אייס אנטרטיינמנט, סוני מיוזיק לטין ו-RCA רקורדס, כסינגל שלא מתוך אלבום.<ref name=":0" />
== רקע וכתיבה ==
השיר נכתב על ידי שאקירה, אוזונה, אלברט הייפ, סיאי, קייטין, נויז אפ וסרחיו רובלדו והופק על ידי אלברט הייפ, סיאי, קייטין, נויז אפ ושאקירה.<ref name=":0" /> ב-6 באוקטובר 2022, שאקירה החלה לפרסם ברשתות החברתיות שלה סרטונים המבשרים על מוזיקה חדשה. בראשון מביניהם נאמר: "" ("זו לא הייתה אשמתך").<ref></ref> למחרת, פרסמה שאקירה סרטון המשך שאומר: "Ni tampoco mía" ("גם לא שלי"). בסרטון האחרון מבין הטיזרים הללו נאמר: "Fue culpa de la monotonía" ("זו אשמת המונוטוניות"). לאחר פרסום סדרת הציוצים האלה ברשת החברתית טוויטר, שאקירה פרסמה טיזר רשמי מתוך הווידאו קליפ הרשמי של "Monotonía", בו רואים בחור דורך על לב פועם ומדמם.<ref></ref>

הסינגל שהוכרז ב-9 באוקטובר 2022 הופץ לבסוף ב-19 באוקטובר 2022.<ref></ref> השיר תואר כרצועת בצ'אטה הונועדה להיות חלק מהאלבום הקרוב של שאקירה.<ref></ref> השיר היה הראשון שהוציאה מאז שהכריזה על הפרידה מבן זוגה לשעבר, ג'רארד פיקה, וזכה במהירות לתשומת לב כשהקליפ צבר למעלה מ-14 מיליון צפיות תוך 10 שעות בלבד.<ref></ref> בנוסף לכך, הקליפ מציג כמה התייחסויות שונות למערכת היחסים של שאקירה עם פיקה, החל מהאופן שבו הוא שבר את ליבה ועד איך היא מתקדמת ממנו.<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם בשעה 03:00 בשעון ישראל, ב-20 באוקטובר 2022 בשידור חי.<ref name=":1"></ref> בתחילת הקליפ, ניתן לראות את שאקירה עושה קניות בסופרמרקט מקומי, בעת שאוזונה מביט בה. לאחר מכן, יורים בה והלב שלה נותר שותת דם. לקראת סופו של הקליפ, היא מעניקה את הלב שלה לבחור בחדר כספות, שם הוא נועל אותו.<ref name=":1" />

נכון לאוקטובר 2022 עומד מונה הצפיות של הקליפ על למעלה מ-27 מיליון צפיות.<ref name=":1" />

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! ספרד (PROMUSICAE)<ref></ref>
| זהב
| 30,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|19 באוקטובר 2022
|הזרמת מוזיקה • הורדה דיגיטלית
|אייס • סוני לטין • RCA
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי שאקירה
קטגוריה:שירי אוזונה
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:שירים על כאב לב
קטגוריה:שירים על פרידה
קטגוריה:בלדות משנות ה-2020
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת RCA רקורדס